Document ID: 32007R0294

РЕГЛАМЕНТ (ЕО) № 294/2007 НА КОМИСИЯТА
от 20 февруари 2007 година
за създаване на Продком списък за 2006 г. с промишлени продукти, предвиден в Регламент (ЕИО) № 3924/91 на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3924/91 на Съвета от 19 декември 1991 г. за установяване на статистическо изследване на промишлената продукция на Общността (1), и по-специално член 2, параграф 6 от него,
като има предвид, че:
(1)
В Регламент (ЕИО) № 3924/91 сеизисква от държавите-членки да проведат статистическо изследване на промишлената продукция на Общността.
(2)
Изследването на промишлената продукция трябва да се базира на списък с продукти, идентифициращ промишлената продукция, която ще бъде изследвана.
(3)
Необходим е списък с продукти, за да се постигне уеднаквяване между статистическите данни за производството и статистическите данни за външната търговия, както и за да може да се направи сравнение с общностната номенклатура на продуктите СРА.
(4)
Списъкът с продукти, изискван съгласно Регламент (ЕИО) № 3924/91, наричан „Продком списък“, е общ за всички държави-членки и е необходим, за да може да се направи сравнение между данните на отделните държави-членки.
(5)
Продком списъкът трябва да се актуализира; следователно е необходимо да се създаде списък за 2006 г.
(6)
Мерките, предвидени в настоящия регламент, са в съответствие със становището на Статистическия програмен комитет, създаден съгласно Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Продком списъкът за 2006 г. се определя в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 2007 година.

Labels: 7
1
19